## Naredba o privremenoj zabrani uvoza u Republiku Hrvatsku proizvoda podrijetlom od domaćih papkara (goveda, ovaca, koza i svinja) i divljih papkara

### NN 36/2001 (20.4.2001.), Naredba o privremenoj zabrani uvoza u Republiku Hrvatsku proizvoda podrijetlom od domaćih papkara (goveda, ovaca, koza i svinja) i divljih papkara

# MINISTARSTVO POLJOPRIVREDE I ŠUMARSTVA

639

Na temelju članka 11.
stavka 1. točke 18. Zakona o veterinarstvu (»Narodne novine«, broj 70/97.),
ministar poljoprivrede i šumarstva donosi

## NAREDBU

### O PRIVREMENOJ ZABRANI UVOZA U REPUBLIKU HRVATSKU PROIZVODA PODRIJETLOM OD DOMAĆIH PAPKARA (GOVEDA, OVACA, KOZA I SVINJA) I DIVLJIH PAPKARA

I.

Privremeno se
zabranjuje uvoz u Republiku Hrvatsku pro­iz­voda podrijetlom od domaćih papkara
(goveda, ovaca, koza i svinja) i divljih papkara;

radi sprječavanja
unošenja u Republiku Hrvatsku zarazne bolesti slinavke i šapa.

Zabrana iz stavka
prvog ove točke odnosi se i na pošiljke u provozu koje se prevoze preko područja
u kojima je utvrđena bolest slinavka i šap.

II.

Zabrana navedena u
točki I. ove Naredbe ne primjenjuje se na pošiljke proizvoda podrijetlom od
domaćih papkara (goveda, ovaca, koza i svinja) i divljih papkara podrijetlom iz
Austrije, Novog Zelanda, Sjedinjenih Američkih Država, Kanade, Bugarske, Cipra,
Češke Republike, Estonije, Makedonije, Mađarske, Latvije, Litve, Norveške,
Poljske, Rumunjske, Slovačke Republike, Slovenije i Švicarske.

III.

Zabrana navedena u
točki I. ove Naredbe ne primjenjuje se na pošiljke:

a) hermetički
zatvorene toplinski  obrađene konzerve
od me­sa, koje su tijekom proizvodnje bile podvrgnute obradi sa Fo vrijednosti
3 i više, odnosno trajne konzerve;

b) sirove kože
ukoliko su bile obrađene na jedan od sljedećih načina:

– tretirane
kalcijevom lužinom na pH vrijednosti 12 do 13 najmanje 8 do 10 sati, te nakon
toga tretirane kiselinom na pH vrijednosti 1 do 3 najmanje 6 do 10 sati;

– soljene morskom
soli uz dodatak 2% kalcinirane sode najmanje 7 dana, ako su tako obrađene kože
bile skladištene najmanje 30 dana prije utovarivanja u mjestu podrijetla;

– sušene 42 dana na
temperaturi od 20° C;

gdje način obrade mora biti naznačen na
veterinarsko-zdravstvenoj svjedodžbi;

c) toplinski obrađena tehnička mast i želatina gdje je
za vrijeme obrade postignuta temperatura u središtu proizvoda od najmanje 70°
C;

d) vuna prana u alkalnoj vodenoj otopini pri pH
vrijednosti 10, uz dodatak natrijeva karbonata (Na2Co3)
u količini od 1,5 do 2 g na litru, i sušena u zračnoj struji pri temperaturi
80° C;

e) kemijski potpuno obrađeni proizvodi, kao što je
wet-blue koža, kromirana koža, kuhane čekinje, i slično;

f) mlijeko i proizvodi od mlijeka gdje je sirovo
mlijeko bilo pasterizirano pod nadzorom ovlaštenog veterinara na temperaturi od
71,7° C kroz 15 sec, nakon čega je bilo podvrgnuto:

– daljnjoj termičkoj obradi, nakon koje je peroksidaza
test dao negativnu reakciju; ili

– procesu sušenja koje uključuje zagrijavanje s
jednakim učinkom toplinske obrade kao i u prethodnom stavku; ili

– obradi kojom je postignuta pH vrijednost manja od 6
kroz najmanje 1 sat;

g) crijeva koja se uvoze u mliječnoj kiselini i
salamuri pH vrijednosti od 6,0 i niže;

h) trofeji divljih životinja, kuhani u kipućoj vodi
dovoljno vremena da su otklonjena sva tkiva osim kosti, rogova, papaka, pandži
ili zubi;

i) trajni suhomesnati proizvodi ukoliko udovoljavaju
slje­dećim uvjetima: aktivnost vode od 0,93 ili manje, pH vrijednost manje od
6, vrijeme zrenja najmanje 9 mjeseci i težina od najmanje 5,5 kg.

IV.

Ova Naredba stupa na
snagu danom objave u »Narodnim novinama«.

Klasa:
322-01/01-01/82
Urbroj: 525-01-01-01
Zagreb, 17. travnja 2001.

Ministar
poljoprivrede i šumarstva
**mr. sc. Božidar Pankretić,** v. r.

if !supportEmptyParas endif

Naredba, NN 36/2001-639